**Csongrád Város Polgármesterétől**

Száma: Ref/62-1/2020.

Témafelelős: Cseri Gábor

**ELŐTERJESZTÉS**

**Csongrád Városi Önkormányzat Képviselő- testületének**

**2020. július 8-i rendkívüli ülésére**

**Tárgy:** A Csongrádi Óvodák Igazgatósága alapító okiratának módosítása

**Tisztelt Képviselő-testület!**

A Csongrádi Óvodák Igazgatóságának alapító okiratának módosítása vált szükségessé.

A katasztrófavédelemről és a hozzá kapcsolódó egyes törvények módosításárólszóló2011. évi CXXVIII. törvény 46. § (4) bekezdésében kapott felhatalmazás alapján, a Képviselő-testület feladatkörében eljárva, Csongrád város polgármestere a Csongrádi Óvodák Igazgatósága Széchenyi Úti „Gézengúz” Tagóvodájában a beiratkozási adatok alapján 2 csoport indítását engedélyezte. A csoportban a maximális gyermeklétszám 50 fő. A maximális gyermeklétszám túllépését max 20%-al engedélyezte a 23/2020 (V. 12.) polgármesteri határozatával. Mindezek alapján a Csongrádi Óvodák Igazgatósága Széchenyi Úti „Gézengúz” Tagóvodájában a maximális gyermek-, tanulólétszám 50 főre módosult.

Javaslom, a Képviselő-testület módosítsa az intézmény alapító okiratát, az alábbiak szerint:

|  |  |  |  |
| --- | --- | --- | --- |
|  | Feladat ellátási hely megnevezése | tagozat megjelölése | maximális gyermek-, tanulólétszám |
| 5 | Csongrádi Óvodák Igazgatósága Széchenyi Úti „Gézengúz” Tagóvodája |  | 50 |

A fentiek alapján kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő- testülete „*A Csongrádi Óvodák Igazgatóságának alapító okiratának módosítása*” című előterjesztést megtárgyalta, és az alábbi döntést hozta:

1. A Képviselő-testület a Csongrádi Óvodák Igazgatóságának Pü/13-55/2019. okiratszámú 145/2019 (VII.23) önkormányzati határozattal elfogadott alapító okiratát az alábbiak szerint módosítja és fogadja el egységes szerkezetbe foglalva a törzskönyvi bejegyzés napjától kezdődő hatállyal:

- Az Alapító Okirata 6.3. pontjába foglalt táblázat 5. sorában a maximális gyermek-, tanulólétszám 60 főre módosul.

|  |  |  |  |
| --- | --- | --- | --- |
|  | Feladat ellátási hely megnevezése | tagozat megjelölése | maximális gyermek-, tanulólétszám |
| 5 | Csongrádi Óvodák Igazgatósága Széchenyi Úti „Gézengúz” Tagóvodája |  | 50 |

1. A Képviselő-testület felhatalmazza a polgármestert, hogy a módosító okiratot és az egységes szerkezetbe foglalt alapító okiratot írja alá.

Határidő: azonnal

Felelős: Bedő Tamás polgármester

1. A képviselő – testület utasítja a jegyzőt, hogy az intézmény módosító és egységes szerkezetbe foglalt alapító okiratát küldje meg törzskönyvi nyilvántartásba történő bejegyzés végett a Magyar Államkincstár Csongrád Megyei Igazgatóságához.

Határidő: azonnal

Felelős: Dr. Juhász László jegyző

Erről jegyzőkönyvi kivonaton értesítést kap:

1. A Képviselő-testület tagjai
2. Magyar Államkincstár Csongrád Megyei Igazgatósága
3. A Csongrádi Óvodák Igazgatósága

Csongrád, 2020. július 2.

Bedő Tamás

polgármester